Na temelju članka 14. i 40. Odluke o socijalnoj skrbi Grada Buja («Službene novine Grada Buja» broj 11/12, 10/14, 2/15) i članka 65.a Statuta Grada Buja („Službene novine Grada Buja“ broj 11/09, 05/11, 11/11, 03/13, 5/18), Gradonačelnik Grada Buja donosi

**ODLUKU**

**o subvencioniranju troškova prijevoza umirovljenicima sa najnižim mirovinama radi odlaska na bolničko liječenje, specijalistički pregled i/ili kontrolni pregled**

**I OPĆE ODREDBE**

**Članak 1.**

Ovom Odukom utvrđuje se oblik pomoći umirovljenicima sa prebivalištem na području Grada Buja, uvjeti i način ostvarivanja, te postupak isplate pomoći.

**Članak 2.**

Poslove u vezi s ostvarivanjem prava propisanih ovom Odlukom obavlja Upravni odjel za opće poslove, Odsjek za lokalnu samoupravu, društvene djelatnosti i gospodarstvo (u nastavku teksta: nadležno upravno tijelo).

**II OBLIK POMOĆI UMIROVLJENICIMA**

**Članak 3.**

Ovom Odlukom obuhvaćen je oblik pomoći umirovljenicima s najnižim primanjima u vidu novčane pomoći za subvencioniranje troškova prijevoza za odlazak na bolničko liječenje, specijalistički pregled i/ili kontrolni pregled u OB Pula, KBC Rijeka, Kliniku za ortopediju Lovran, Bolnicu za ortopediju i rehabilitaciju Prim.dr. Martin Horvat Rovinj i Dom zdravlja Poreč.

**III KORISNICI POMOĆI I KRITERIJ OSTVARIVANJA POMOĆI**

**Članak 4.**

Pravo na subvencioniranje troškova prijevoza ostvaruju umirovljenici obuhvaćeni popisom Hrvatske stranke umirovljenika - gradske organizacije Buje, a koji imaju prebivalište na području Grada Buja i čija visina mirovine mjesečno iznos kako slijedi:

1. samac - umirovljenik sa mirovinom do 2.200,00 kuna i iznimno sa mirovinom višom od 2.200,00 kn
2. obitelj - umirovljenik čija je mirovina do 2.200,00 kuna uz uvjet da prosjek primitaka po članu zajedničkog domaćinstva ne prelazi 1.700,00 kuna.

**Članak 5.**

Subvencioniranje troškova prijevoza iskazano je u tablici kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Relacija** | **Putni nalog HZZO** | **Iznos naknade troškova prijevoza HZZO** | **Usluga TAXI prijevoza** | **Iznos troška TAXI prijevoza** | **Iznos troška prijevoza do punog iznosa** | **Iznos subvencije troška prijevoza \*\*\*** |
| A | B | C | D | E | F (E-C) | G |
| 1.BUJE-**PULA**-BUJE | 1.1.A. bez pratnje  1.2. A. sa pratnjom | 144,00 kn  190,00 kn | A. KOMBI (5-8 osoba) | 700,00 kn\* | 556,00 kn  510,00 kn | 500,00 |
| 1.1.B. bez pratnje  1.2.B. sa pratnjom | 144,00 kn  190,00 kn | B. AUTO (1-4 osobe) | 500,00 kn\* | 356,00 kn  310,00 kn | 300,00 |
| 2.BUJE-**RIJEKA** BUJE | 2.1.A. bez pratnje  2.2. A. sa pratnjom | 110,00 kn  136,00 kn | A. KOMBI (5-8 osoba) | 700,00 kn\* | 590,00 kn  564,00 kn | 540,00 |
| 2.1.B. bez pratnje  2.2.B. sa pratnjom | 110,00 kn  136,00 kn | B. AUTO (1-4 osobe) | 500,00 kn\* | 390,00 kn  364,00 kn | 340,00 |
| 3.BUJE-**LOVRAN**-BUJE | 3.1.A. bez pratnje  3.2. A. sa pratnjom | 148,00 kn  194,00 kn | A. KOMBI (5-8 osoba) | 700,00 kn\* | 552,00 kn  506,00 kn | 500,00 |
| 3.1.B. bez pratnje  3.2.B. sa pratnjom | 148,00 kn  194,00 kn | B. AUTO (1-4 osobe) | 500,00 kn\* | 352,00 kn  306,00 kn | 300,00 |
| 4.BUJE-**ROVINJ**-BUJE | 4.1.A. bez pratnje  4.2. A. sa pratnjom | 130,00 kn  172,00 kn | A. KOMBI (5-8 osoba) | 600,00 kn\* | 470,00 kn  428,00 kn | 400,00 |
| 4.1.B. bez pratnje  4.2.B. sa pratnjom | 130,00 kn  172,00 kn | B. AUTO (1-4 osobe) | 500,00 kn\* | 370,00 kn  328,00 kn | 300,00 |
| 3.BUJE-**UMAG**-BUJE | 3.1.A. bez pratnje  3.2. A. sa pratnjom | 0,00 kn  0,00 kn | A. KOMBI (5-8 osoba) | 150,00 kn\*\* | 150,00 kn | 100,00 |
| 3.1.B. bez pratnje  3.2.B. sa pratnjom | 0,00 kn  0,00 kn | B. AUTO (1-4 osobe) | 100,00 kn\*\* | 100,00 kn | 80,00 |
| 5.BUJE-**POREČ**-BUJE | 4.1.A. bez pratnje  4.2. A. sa pratnjom | 0,00 kn  0,00 kn | A. KOMBI (5-8 osoba) | 300,00 kn\*\* | 300,00 kn | 250,00 |
| 4.1.B. bez pratnje  4.2.B. sa pratnjom | 0,00 kn  0,00 kn | B. AUTO (1-4 osobe) | 250,00 kn\*\* | 250,00 kn | 200,00 |

\* sa čekanjem do 2 sata

\*\* sa čekanjem do 1 sata

\*\*\* u koliko je broj korisnika 2 ili više, subvencionirani iznos dijeli se na broj korisnika *istog* prijevoza

**IV NADLEŽNOST I POSTUPAK**

**Članak 6.**

Postupak za ostvarivanje prava iz ove Odluke, pokreće se na Zahtjev zainteresirane stranke, a najkasnije u roku od dva (2) mjeseca od dana korištenja usluge prijevoza.

Uz Zahtjev za ostvarivanje prava iz ove Odluke podnositelj Zahtjeva dužan je nadležnom Upravnom tijelu dostaviti odgovarajuće isprave te dokaze o opravdanosti i osnovanosti Zahtjeva. Nadležno Upravno tijelo osigurat će popis dokumenata i isprava koje podnositelj Zahtjeva mora priložiti za ostvarivanje prava po ovoj Odluci.

O Zahtjevu za ostvarivanje prava iz ove Odluke odlučuje nadležno Upravno tijelo.

**V ZAVRŠNE ODREDBE**

**Članak 7.**

Sredstva za ostvarivanje pomoći utvrđene ovom Odlukom osigurana su Planom proračuna Grada Buja za 2019. godinu na poziciji R1282.

**Članak 8.**

Ova Odluka stupa na snagu osmog dana od dana objave u Službenim novinama Grada Buja.

Klasa-Classe: 402-08/18-01/79

Ur.broj-N.prot: 2105/01-01/01-19-5

Buje-Buie, 06.06.2019.

**GRAD BUJE - CITTÀ DI BUIE**

Gradonačelnik-Il Sindaco

Fabrizio Vižintin, v.r.